Το NDVI (Normalized Difference Vegetation Index) είναι ένας δείκτης βλάστησης κανονικοποιημένης διαφοράς και μετρά το ποσό της πράσινης βλάστησης και την κατάσταση των καλλιεργειών και φυτών. Δίνεται από τον τύπο: NDVI=(NIR-RED)/(NIR+RED). Οι υπολογισμοί του δείκτη NDVI για ένα εικονοστοιχείο οδηγούν πάντα σε μια τιμή μεταξύ -1 και +1. Η απουσία πράσινων φύλλων παρέχει μια τιμή κοντά στο μηδέν. Η τιμή μηδέν συνεπάγεται απουσία βλάστησης, ενώ μια τιμή κοντά στο +1 (0,8 - 0,9) υποδεικνύει την υψηλότερη δυνατή πυκνότητα πράσινων φύλλων. Άρα, -1 καθόλου βλάστηση, +1 πλούσια βλάστηση.

To NDWI (Normalized difference water index) είναι ένας δείκτης υδατικής κατάστασης με εύρος τιμών (-1,1). Υπολογίζεται χρησιμοποιώντας τον συνδυασμό GREEN-NIR (ορατό πράσινο και εγγύς υπέρυθρο) ο οποίος του επιτρέπει να ανιχνεύει αλλαγές στην περιεκτικότητα σε νερό των υδατικών σωμάτων. Δίνεται από τον τύπο: NDWI=(GREEN-NIR)/(GREEN+NIR)

